Abraham Ortelius

Kun Gerardus Mercator li estas rigardata kiel kreinto de la unua atlaso.

Li estis dek-du-jaraĝa kiam lia patro mortis. Li forlasis sian lernadon por labori
en ateliero de presarto de mapoj. En 1547 li aniĝis al la
gildo de Sankta-Luko (korporacio de artistoj kaj metiistoj) kun kvalito de
enluminuristo de mapoj. Li ankaŭ reprenis la komercon de
antikvaĵoj de sia patro kaj ĉiu-jare vojaĝis al Frankfurto ĉe Majno por aĉeti
malnovajn librojn, mapojn kaj aliaj raraĵojn.

En 1554 en Frankfurto li renkontis Gerardus Mercator, kiu ĵus eldonis
sian mapon de Eŭropo, kaj iĝis lia amiko. En 1560, kun Mercator,
Frans Hogenberg, Philip Galle kaj Jan Sadeler, li vizitis Treviron,
Lorenon, Poitiers. Reveninte en Antverpeno, li kolektis siajn observojn
kaj gravuris sian unuan mapon.

En 1575 li laboris kiel kartografo por la reĝo de Hispanio,
Filipo la 2-a. Tiel, li povis trovi informojn
pri la novaj teroj esploritaj de la hispanoj kaj portugaloj.

Abraham Ortelius estus la unua, kiu elpensis la nocion pri kontinenta drivo,
en sia "Thesaurus geographicus", pligrandigita eldono de 1596

 Atlasoj 
Lia unua maparo estas kolekto de ok mapoj, aperinta en 1564.

En 1570 li aperigis sian "Theatrum Orbis Terrarum", kolekton da 53 mapoj,
kaj ĝian suplementon "Additamentum Theatri Orbis Terrarum" de 17 kromaj mapoj
en 1573.

Kun informoj kolektitaj dum siaj vojaĝoj, li aperigis "Itinerarium per nonnullas Galliæ Belgicæ partes" en 1584 kaj " Synonymia geographica"" (1596): katalogo de nomoj cititaj de la antikvuloj, kun iliaj modernaj tradukoj.

 Eksteraj ligiloj 

  Analizo de la tekstoj ĉe la dorso de la mapoj 
  La mapoj de Ortelius
  Mapo de Utopio, far de Ortelius
350px|eta|center|Monda mapo el "Theatrum Orbis Terrarum"

Kategorio:Flandraj kartografoj
Kategorio:Naskiĝintoj en 1527
Kategorio:Mortintoj en 1598